[{"text_idx": "#000000", "text": "Hizkuntza indigenak Ama Lurra zaintzen"}, {"text_idx": "#000002", "text": "Garabide elkarteak hamaika urte daramatza Mexikoko yukatango maia hizkuntzaren biziberritzea bultzatzeko proiektuetan lanean bertako hizkuntza aktibistekin. Hain zuzen ere, elkarlan horretan mugarri garrantzitsuenetako bat izan zen Yuuyum elkartea sortzea, yukatango maya hizkuntza bultzatzeko hizkuntza aktibista talde baten ekimenez eratu zena. Artikulazio horretan haratago joan nahian, Yukatango hiriburua den Merida hiriko udalera jo genuen Yuuyumek eta Garabidek duela urte batzuk. Milioi bat biztanleko hiria izanik, ez zen erronka txikia bertako hizkuntza biziberritzeko konpromisoak adostea, baina apurka-apurka ondu zen harremana."}, {"text_idx": "#000005", "text": "Horrez gain, Mexikoko ordezkarien agendan euskararen biziberritzearekin lotutako bestelako egitekoak ere aurreikusi ditugu Garabide elkartean datozen egunotarako, hala nola Gipuzkoako Foru Aldundiko hizkuntza politikak ezagutzeko seminarioa, Goiena komunikazio taldera hurbiltzea eta Bilboko Zenbat Gara elkartearen konstelazioa osatzen duten proiektuak bertatik bertara ezagutzea (Kafe Antzokia, Gabriel Aresti euskaltegia...)."}]